HOTĂRÂREA NR. 18/18.06.2009
pentru aprobarea Normei nr. 13/2009 privind sistemul de raportare contabilă la 30 iunie 2009 a entităţilor autorizate, reglementate şi supravegheate de Comisia de Supraveghere a Sistemului de Pensii Private

În temeiul dispoziţiilor art. 16 şi art. 23 lit. f) din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005, conform Hotărârii Parlamentului României nr. 24/28.06.2006 privind numirea preşedintelui, a vicepreşedintelui şi a celorlalţi membri ai Consiliului Comisiei de Supraveghere a Sistemului de Pensii Private,
având în vedere prevederile art. 57 alin. (6) şi art. 70 lit. g) din Legea nr. 411/2004 privind fondurile de pensii administrate privat, republicată, cu modificările şi completările ulterioare, şi art. 15 alin. (6) din Legea nr. 204/2006 privind pensiile facultative, cu modificările şi completările ulterioare, în baza hotărârii luate în şedinţa Consiliului Comisiei de Supraveghere a Sistemului de Pensii Private din data de 18 iunie 2009,
           
Comisia de Supraveghere a Sistemului de Pensii Private emite următoarea hotărâre:

Art. 1. – Se aprobă Norma nr. 13/2009 privind sistemul de raportare contabilă la 30 iunie 2009 a entităţilor autorizate, reglementate şi supravegheate de Comisia de Supraveghere a Sistemului de Pensii Private, prevăzută în anexa care face parte integrantă din prezenta hotărâre. 
Art. 2. – Prezenta hotărâre şi norma menţionată la art. 1 se publică în Monitorul Oficial al României, Partea I, şi pe site-ul Comisiei de Supraveghere a Sistemului de Pensii Private (www.csspp.ro). 
Art. 3. – Direcţia Secretariat, Directorul General şi Direcţia Reglementare vor urmări ducerea la îndeplinire a prevederilor prezentei hotărâri.

PREŞEDINTE 
MIRCEA OANCEA
Bucureşti, 18 iunie 2009
Nr. 18

Norma nr. 13/2009
privind sistemul de raportare contabilă la 30 iunie 2009 a entităţilor autorizate, reglementate şi supravegheate de Comisia de Supraveghere a Sistemului de Pensii Private

Având în vedere prevederile art. 57 alin. (6) şi art. 70 lit. g) din Legea nr. 411/2004 privind fondurile de pensii administrate privat, republicată, cu modificările şi completările ulterioare, şi art. 15 alin. (6) din Legea nr. 204/2006 privind pensiile facultative, cu modificările şi completările ulterioare,
în temeiul dispoziţiilor art. 16 şi art. 23 lit. f) din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005,
Comisia de Supraveghere a Sistemului de Pensii Private, denumită în continuare Comisie, emite prezenta normă.
CAPITOLUL I
Dispoziţii generale

Art. 1. – Prezenta normă stabileşte sistemul de raportare contabilă la 30 iunie 2009 a entităţilor autorizate, reglementate şi supravegheate de Comisia de Supraveghere a Sistemului de Pensii Private.
Art. 2 – Prezenta normă se aplică de către următoarele categorii de entităţi:
a) societăţi de pensii înfiinţate potrivit prevederilor legale în vigoare;
b) fonduri de pensii facultative şi fonduri de pensii administrate privat, denumite în continuare fonduri de pensii private;
c) administratori de fonduri de pensii facultative care sunt societăţi de asigurare sau societăţi de administrare a investiţiilor, pentru activitatea de administrare a fondurilor de pensii facultative;
d) brokeri de pensii private.
Art. 3 – (1) Raportările contabile la 30 iunie 2009 se întocmesc conform Normei CSSPP nr. 14/2007 privind reglementările contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de Comisia de Supraveghere a Sistemului de Pensii Private, cu modificările şi completările ulterioare.
(2) Entităţile prevăzute la art. 2 completează formularele de raportare contabilă la 30 iunie 2009, în lei, folosind planul de conturi aplicabil fiecărei categorii de entităţi, conform reglementărilor contabile specifice.
CAPITOLUL II
Sistemul de raportare contabilă la 30 iunie 2009

Art. 4. – (1) Entităţile autorizate, reglementate şi supravegheate de Comisie au obligaţia să întocmească şi să depună la Comisie şi, după caz, la unităţile teritoriale ale Ministerului Finanţelor Publice raportări contabile la 30 iunie 2009 care cuprind următoarele formulare, în funcţie de specificul fiecărei categorii de entităţi: 
a) pentru propria activitate a administratorilor de fonduri de pensii administrate privat şi/sau de fonduri de pensii facultative, care sunt societăţi de pensii autorizate, reglementate şi supravegheate de Comisie: 
1. Situaţia activelor, datoriilor şi capitalurilor proprii (cod 10), conform anexei nr. 2; 
2. Contul de profit şi pierdere (cod 20), conform anexei nr. 3; 
3. Date informative (cod 30), conform anexei nr. 4; 
b) pentru fiecare fond de pensii administrat privat şi pentru fiecare fond de pensii facultative, administratorii acestora întocmesc:
1. Situaţia activelor, datoriilor şi capitalurilor proprii (cod 10), conform anexei nr. 5; 
2. Situaţia veniturilor şi cheltuielilor (cod 20), conform anexei nr. 6; 
c) administratorii de fonduri de pensii facultative care sunt societăţi de asigurare sau societăţi de administrare a investiţiilor, pentru activitatea de administrare a fondurilor de pensii facultative, întocmesc: 
1. Situaţia activelor, datoriilor şi capitalurilor proprii, conform anexei nr. 7; 
2. Situaţia veniturilor şi cheltuielilor, conform anexei nr. 8.
d) brokerii de pensii private  autorizaţi de Comisie întocmesc:
1. Situaţia activelor, datoriilor şi capitalurilor proprii (cod 10), conform anexei nr. 2; 
2. Contul de profit şi pierdere (cod 20), conform anexei nr. 3; 
3. Date informative (cod 30), conform anexei nr. 4.
Art. 5. – (1) Formularul „Situaţia activelor, datoriilor şi capitalurilor proprii” prezintă, în formă sintetică, elementele de activ şi de pasiv, grupate după natură şi lichiditate, respectiv după natură şi exigibilitate.
(2) Formularul „Situaţia activelor, datoriilor şi capitalurilor proprii” se întocmeşte pe baza balanţei de verificare a conturilor sintetice încheiate la sfârşitul perioadei de raportare, puse de acord cu soldurile din balanţa conturilor analitice, încheiată după înregistrarea tuturor documentelor în care au fost consemnate operaţiunile financiar-contabile aferente perioadei de raportare. 
Art. 6. – (1) Formularul „Contul de profit şi pierdere”, respectiv “Situaţia veniturilor şi cheltuielilor” cuprinde totalitatea veniturilor realizate, a cheltuielilor efectuate, precum şi rezultatul financiar obţinut, respectiv profit sau pierdere, preluate din conturile de venituri şi cheltuieli cuprinse în balanţa de verificare întocmită la sfârşitul perioadei de raportare. 
(2) Datele care se raportează în formularul "Contul de profit şi pierdere", respectiv “Situaţia veniturilor şi cheltuielilor” sunt cumulate de la începutul anului până la sfârşitul perioadei de raportare. 
(3) Administratorii de fonduri de pensii administrate privat şi/sau fonduri de pensii facultative care sunt societăţi de pensii înscriu în formularul "Contul de profit şi pierdere", în anexa nr. 3, la rândul nr. 12 "Salarii", toate cheltuielile reprezentând drepturi salariale. 
(4) Administratorii de fonduri de pensii facultative care sunt societăţi de asigurare şi societăţi de administrare a investiţiilor înscriu în formularul "Situaţia veniturilor şi cheltuielilor", în anexa nr. 8, la rândul 9 "Salarii", toate cheltuielile reprezentând drepturi salariale alocate activităţii de administrare a fondurilor de pensii facultative. 
(5) La aceleaşi rânduri menţionate la alin. (3) şi alin. (4), se include şi contravaloarea tichetelor de masă acordate salariaţilor în baza prevederilor Legii nr. 142/1998 privind acordarea tichetelor de masă, cu modificările şi completările ulterioare. 
Art. 7 – (1) În formularul "Date informative", la rândurile 01 şi 02 din coloana 1, entităţile care au în subordine subunităţi înscriu cifra 1, indiferent de numărul acestora. 
(2) La rândurile privind plăţile restante se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative. 
(3) Informaţiile prezentate conform art. 6 alin. (5), sunt completate, de asemenea, la rândul 30 din anexa nr. 4 "Date informative" (cod 30).
Art. 8. – Raportările contabile au înscrise clar numele şi prenumele persoanei care le-a întocmit, calitatea acesteia (director economic, contabil-şef sau altă persoană împuternicită să îndeplinească această funcţie, persoană autorizată potrivit legii, membră a Corpului Experţilor Contabili şi Contabililor Autorizaţi din România), precum şi numărul de înregistrare emis de organismul profesional, după caz.
Art. 9. – (1) Administratorul entităţii şi conducătorul compartimentului financiar-contabil răspund, potrivit legii, pentru realitatea informaţiilor cu privire la poziţia financiară, performanţa financiară, precum şi pentru ceilalţi indicatori cuprinşi în formularele de raportare. 
(2) Conducătorul compartimentului financiar-contabil are obligaţia să respecte prevederile din prezenta normă, corelaţiile dintre indicatorii din formulare, urmărind realitatea datelor ce se raportează, precum şi încadrarea în termenul de depunere la Comisie, şi după caz, la Ministerul Finanţelor Publice. 
Art. 10. – (1) Entităţile completează datele de identificare, precum şi cele referitoare la încadrarea corectă în forma de proprietate şi codul unic de înregistrare, lizibil, fără a se folosi prescurtări sau iniţiale. În căsuţe se înscriu codurile care reflectă încadrarea acestora. 
(2) Forma de proprietate se va înscrie conform Nomenclatorului prevăzut în anexa nr. 1 care face parte integrantă din prezenta normă.
(3) Entităţile autorizate, reglementate şi supravegheate de Comisie completează codul privind activitatea, cod format din 4 cifre, respectiv clase de activităţi, potrivit Clasificării activităţilor din economia naţională - CAEN, Ordinul preşedintelui Institutului Naţional de Statistică nr. 337/2007 aprobat prin Hotărârea Guvernului nr. 656/1997, publicată în Monitorul Oficial al României, Partea I nr. 293 din 03 mai 2007. 
(4) În cazul în care entitatea desfăşoară mai multe activităţi, se trece codul activităţii preponderente care defineşte profilul entităţii, respectiv codul clasei CAEN al activităţii preponderente.
Art. 11. – (1) Pentru societăţile de pensii şi pentru brokerii de pensii private, formatul electronic al raportărilor contabile la 30 iunie 2009, conţinând formularistica necesară şi programul de verificare cu documentaţia de utilizare aferentă, se obţine prin folosirea programului de asistenţă care este pus la dispoziţie entităţilor, gratuit, de unităţile teritoriale ale Ministerului Finanţelor Publice sau poate fi descărcat de pe server-ul de web al Ministerului Finanţelor Publice, la adresa www.mfinante.ro. 
(2) Entităţile autorizate, reglementate şi supravegheate de Comisie vor depune la Comisie şi la unităţile teritoriale ale Ministerului Finanţelor Publice, după caz, discheta/compact disk cu raportările contabile la 30 iunie 2009, însoţite de raportările contabile listate cu ajutorul programului de asistenţă, semnate şi ştampilate conform legii. 
(3) Pentru fondurile de pensii private şi pentru administratorii de fonduri de pensii facultative care sunt societăţi de asigurare sau societăţi de administrare a investiţiilor, pentru activitatea de administrare a fondurilor de pensii facultative, formatul electronic al raportărilor contabile la 30 iunie 2009, conţinând formularistica necesară şi programul de verificare cu documentaţia de utilizare aferentă, se obţine prin folosirea programului de asistenţă care este pus la dispoziţie entităţilor, gratuit, de Comisie sau poate fi descărcat de pe server-ul de web al Comisie, la adresa www.csspp.ro. 
(4) Pentru societăţile de pensii şi pentru brokerii de pensii private, raportările contabile la 30 iunie 2009 vor fi întocmite şi depuse atât la Comisie, cât şi la unităţile teritoriale ale Ministerului Finanţelor Publice. Astfel, dosarul raportărilor contabile la 30 iunie 2009 cuprinde:
1. Raportările contabile - în format listat, semnate şi ştampilate şi în format electronic;
2. Raportul administratorului - în format listat, semnat şi ştampilat.
3. Codul de înregistrare fiscală – în copie.
4. Balanţa de verificare a conturilor sintetice – în copie.
(5) Pentru fondurile de pensii administrate privat şi pentru fondurile de pensii facultative, raportările contabile la 30 iunie 2009 vor fi întocmite şi depuse numai la Comisie. Astfel, dosarul raportărilor contabile la 30 iunie 2009 cuprinde:
1. Raportările contabile, în format listat, semnate şi ştampilate şi în format electronic.
2. Balanţa de verificare a conturilor sintetice – în copie.
(6) Pentru administratorii de fonduri de pensii facultative care sunt societăţi de asigurare şi pentru societăţile de administrare a investiţiilor pentru activitatea de administrare a fondurilor de pensii facultative, raportările contabile la 30 iunie 2009 vor fi întocmite şi depuse numai la Comisie, astfel:
1. Un exemplar al raportărilor contabile la 30 iunie 2009 şi balanţa de verificare sintetică, întocmită conform reglementărilor contabile emise de Comisia de Supraveghere a Asigurărilor sau, după caz, de Comisia Naţională a Valorilor Mobiliare - în format listat, semnate şi ştampilate. 
2. Raportările contabile la 30 iunie 2009 specifice activităţii de administrare a fondurilor de pensii, însoţite de o copie a balanţei de verificare a conturilor sintetice, specifică numai activităţii de administrare de fonduri de pensii - în format listat, semnate şi ştampilate şi în format electronic.
3. Raportul administratorului - în format listat, semnat şi ştampilat.
4. Codul unic de înregistrare – în copie.
(7) Documentele care constituie parte componentă a dosarului raportărilor contabile la 30 iunie 2009 se îndosariază, se sortează şi se opisează corespunzător.
(8) Raportul administratorului care administrează fonduri de pensii private şi/sau fonduri de pensii facultative trebuie să conţină, cel puţin următoarele datele:
1. Informaţii cu privire la activitatea administratorului:
a) Componenţa consiliului de administraţie şi, dacă este cazul, a comitetului de direcţie; 
b) Numele acţionarilor care deţin mai mult de 5% din totalul acţiunilor şi procentul deţinut de aceştia din totalul acţiunilor; 
c) Denumirea şi sediul depozitarului şi auditorului fondurilor de pensii administrate;
d) Informaţii cu privire la situaţia financiară a administratorului de fond de pensii:
d1. analiza veniturilor administratorului obţinute din activitatea de administrarea a fondurilor de pensii private, conform anexei nr. 11a. Informaţia se prezintă în lei, pentru fiecare fond de pensii pe care îl administrează. Se vor prezenta date valorice pentru comisionul de administrare din contribuţii brute, pentru comisionul de administrare din activul net al fondului, pentru penalităţile de transfer şi pentru alte venituri înregistrate, conform documentelor justificative.
d2. analiza cheltuielilor administratorului privind activitatea de administrare a fondurilor de pensii private,  conform anexei nr. 11b. Informaţia se prezintă în lei, pentru fiecare fond de pensii pe care îl administrează, detaliat pentru fiecare categorie de cheltuială, conform documentelor justificative. În mod obligatoriu, se vor detalia informaţiile cu privire la comisionul plătit agenţilor de marketing persoane juridice, taxa de administrare datorată Comisiei, taxa de audit şi comisioanele achitate depozitarului.
e) Informaţii privind constituirea provizioanelor, conform anexei nr. 12.
2. Informaţii cu privire la activitatea economico – financiară a fiecărui fond de pensii administrat.
a) Informaţii cu privire la situaţia financiară a fiecărui fond de pensii administrat. Se vor face menţiuni cu privire la:
a1. informaţii privind participanţii fiecărui fond de pensii administrat, conform secţiunii I şi II din anexa nr. 9.
a2. informaţii privind activele şi pasivele fondului de pensii. Pentru prezentarea informaţiilor referitoare la comisioanele plătite din fond, taxa de audit, plăţi privind decesul, transferul, invaliditatea etc., se completează anexa nr.10a.
b) Informaţii privind cheltuielile şi veniturile fondului de pensii private, detaliat pentru fiecare categorie, înregistrate în baza documentelor justificative, conform anexelor nr. 10bşi 10c.
Art. 12. – (1) Pentru asigurarea informaţiilor destinate sistemului instituţional al statului, societăţile de pensii şi brokerii de pensii private depun la unităţile teritoriale ale Ministerul Finanţelor Publice un exemplar al raportărilor contabile la 30 iunie 2009.
(2) Al doilea exemplar al raportărilor contabile la 30 iunie 2009 ale entităţilor autorizate, reglementate şi supravegheate de Comisie, vizat prin aplicarea ştampilei Ministerul Finanţelor Publice prin unităţile teritoriale, se depune la Comisie.
(3) Entităţile autorizate, reglementate şi supravegheate de Comisie care nu au desfăşurat activitate pe perioada de raportare nu întocmesc raportări contabile la 30 iunie 2009, acestea urmând să depună la Comisie şi la unităţile teritoriale ale Ministerului Finanţelor Publice, după caz, o declaraţie pe proprie răspundere care să cuprindă cel puţin următoarele date de identificare, astfel pentru administratorii de fonduri de pensii administrate privat şi/sau fonduri de pensii facultative şi pentru brokerii de pensii private: 
1. Denumirea completă, conform certificatului de înmatriculare; 
2. Adresa completă şi numărul de telefon; 
3. Numărul de înregistrare la registrul comerţului; 
4. Codul unic de înregistrare; 
5. Capitalul social.
(4) Entităţile autorizate, reglementate şi supravegheate de Comisie care se află în curs de lichidare, potrivit legii, vor depune o declaraţie similară.
Art. 13. – (1) Raportările contabile la 30 iunie 2009, precum şi declaraţiile entităţilor autorizate, reglementate şi supravegheate de către Comisie prevăzute la art. 11 şi 12  se depun la Comisie până cel târziu la 14 august 2009.
(2) Pentru asigurarea informaţiilor destinate sistemului instituţional al statului, societăţile de pensii şi brokerii de pensii private vor depune la unităţile teritoriale ale Ministerului Finanţelor Publice un exemplar al raportărilor contabile la 30 iunie 2009 până cel târziu la 14 august 2009. 
(3) Entităţile autorizate, reglementate şi supravegheate de Comisie care nu au desfăşurat activitate pe perioada de raportare, precum şi cele care se află în curs de lichidare, vor depune la Comisie şi la unităţile teritoriale ale Ministerului Finanţelor Publice, după caz, o declaraţie pe proprie răspundere, până cel târziu la 14 august 2009.
Art.  14. – (1) Societăţile de pensii şi brokerii de pensii private pot depune raportările contabile la 30 iunie 2009 la registratura Comisiei şi la  unităţile teritoriale a Ministerului Finanţelor Publice sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili, publicată în Monitorul Oficial al României, Partea I, nr. 226 din 2 octombrie 1995. 
(2) Entităţile autorizate, reglementate şi supravegheate de Comisie, prevăzute la art. 2 lit. b) şi c), pot depune raportările contabile la 30 iunie 2009 la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995. 
(3) De asemenea, la depunere se vor respecta şi prevederile Hotărârii Guvernului nr. 1.085/2003 pentru aplicarea unor prevederi ale Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, referitoare la implementarea Sistemului Electronic Naţional, cu modificările şi completările ulterioare. 

CAPITOLUL III
Dispoziţii finale

Art. 15. – Nerespectarea dispoziţiilor cuprinse în prezenta normă se sancţionează în conformitate cu prevederile legislaţiei în vigoare, respectiv art. 140 alin. (1), art. 141 alin. (1) lit. g), alin. (2), (3), (4), (5), (6), (7), (8), (9), (10) şi (11) şi art. 142 din Legea nr. 411/2004, respectiv art. 120 alin. (1), art. 121 alin. (1), lit.k), alin. (2),  (3), (4), (5), (6), (7), (8), (9), (10), (11)  şi art. 122 din Legea nr. 204/2006.
Art. 16. – Anexele nr. 1-12 fac parte integrantă din prezenta normă. 

ANEXA nr.1 
la normă 
NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2009
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ (societăţi comerciale aparţinând organizaţiilor şi instituţiilor politice şi obşteşti)

CORELAŢII DE VERIFICARE
DIN CADRUL FORMULARELOR ŞI ÎNTRE FORMULARE

I. Corelaţiile din cadrul formularelor din raportările contabile semestriale la 30.06.2009

 SITUAŢIA ACTIVELOR, DATORIILOR ŞI CAPITALURILOR PROPRII  (cod 10)   

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 + 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.33 + 34 – 43 -59.2					col.1 şi 2	
Rd.45 = rd.19 + 44 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.70 = rd.65 la 69					            col.1 şi 2
Rd.79 = rd.62 + 63 + 64 + 70 – 71 + 72 – 73 +74 – 75         col.1 şi 2 
              + 76 – 77 – 78	

CONTUL DE PROFIT ŞI PIERDERE (cod 20)
    
Rd.01 >= 0						            col.1 şi 2 
Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 10						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.24 = rd.25 – rd.26  					col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = rd.06 – 27, dacă rd.06 – 27  > 0			col.1 şi 2
Rd.29 = rd.27 – 06, dacă rd.06 – 27  < = 0			col.1 şi 2	
Rd.32 >= rd.33                          				col.1 şi 2
Rd.34 >= rd.35                          				col.1 şi 2
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.41 >= rd.42					            col.1 şi 2
Rd.44 = rd.38 + 41 + 43					col.1 şi 2
Rd.45 = rd.37 - 44, dacă rd.37 – 44  > 0			col.1 şi 2
Rd.46 = rd.44 - 37, dacă rd.37 – 44 < = 0			col.1 şi 2
Rd.47 = rd.06 + 37 – 27 – 44,                                                 col.1 şi 2
              dacă rd.06 + 37 – 27 – 44 >= 0
Rd.48 = rd.27 + 44 – 06 – 37,				 	col.1 şi 2
              dacă rd.06 + 37 – 27 – 44 < 0
Rd.51 = rd.49 - 50, dacă rd.49 – 50  > 0			col.1 şi 2
Rd.52 = rd.50 - 49, dacă rd.49 – 50 < = 0			col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = rd.53 - 54, dacă rd.53 – 54  > 0			col.1 şi 2
Rd.56 = rd.54 - 53, dacă rd.53 – 54  < = 0			col.1 şi 2
Rd.58 = rd.55 - 57, dacă rd.55 – 57  > = 0			col.1 şi 2
Rd.59 = rd.56 + 57, dacă rd.56 + 57 > 0 şi rd.55 = 0             col.1 şi 2 
              sau  rd.57 - 55, dacă rd.55 – 57 < 0 şi rd.56 = 0       col.1 şi 2      

DATE INFORMATIVE (cod 30)

    Rd. 01+02 = 1                                                 (col. 1)

    Totaluri pe orizontală:
    Col. 1 = col. 2 + 3 (se repetă de la rd.03 la 22)

    Totaluri pe verticală:
    Rd. 03 = rd. 04 + 08 + 14 la 18 + 22            (col. 1, 2 şi 3)
    Rd. 04 = rd. 05 la 07                                     (col. 1, 2 şi 3)
    Rd. 08 = rd. 09 la 13                                     (col. 1, 2 şi 3)
    Rd. 18 = rd. 19 la 21                                     (col. 1, 2 şi 3)

    Rd. 24 >= Rd.25                                            (col.1)
    Rd. 26 >= Rd.27                                            (col.1)
    Rd. 28 >= Rd.29                                            (col.1)

    Rd. 31 = rd. 32 la 34                                     (col. 1 şi 2)
    Rd. 35 = rd. 36 + 42                                      (col. 1 şi 2)
    Rd. 36 = rd. 37 la 41                                     (col. 1 şi 2)
    Rd. 42 = rd. 43 + 44                                      (col. 1 şi 2)
    Rd. 50 = rd. 51 la 55                                     (col. 1 şi 2)
    Rd. 57 = rd. 58 + 59                                      (col. 1 şi 2)
    Rd. 60 = rd. 61 + 62                                      (col. 1 şi 2)
    Rd. 63 = rd. 64 + 65                                      (col. 1 şi 2)
    Rd. 66 = rd. 67+70+73+76+79+82+83+86 la 90                (col. 1 şi 2)
    Rd. 67 = rd. 68 + 69                                      (col. 1 şi 2)
    Rd. 70 = rd. 71 + 72                                      (col. 1 şi 2)
    Rd. 73 = rd. 74 + 75                                      (col. 1 şi 2)
    Rd. 76 = rd. 77 + 78                                      (col. 1 şi 2)
    Rd. 79 = rd. 80 + 81                                      (col. 1 şi 2)
    Rd. 83 = rd. 84 + 85                                      (col. 1 şi 2)
    Rd. 91 = rd. 92 la 94                                     (col. 1 şi 2)

II. Corelaţiile dintre formularele de raportare contabilă la 30.06.2009

Corelaţiile conţin membri de forma FF.RR.C unde: 
FF = cod formular, 
RR = nr. rând, 
C = nr. coloană

1.Corelaţii între F10 şi F20
 
Profit
10.76.2. = 20.58.2 

Pierdere
10.77.2 = 20.59.2

2.Corelaţii între F10 şi F30
 
Profit
10.76.2. = 30.01.2 

Pierdere
10.77.2 = 30.02.2

10.43.2 + 10.54.2 >= 30.03.1

3. Corelaţii între F20 si F30

 20.12.2 >= 30.30.1
 
 20.21.1 >= 30.95.1
 20.21.2 >= 30.95.2

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor şi verificarea corelaţiilor trebuie să ţineţi seama de următoarea corespondenţă între rândurile formularului BILANŢ (F10) :

Rând				Rând 
din formularul BILANŢ (F10),	              din formularul BILANŢ (F10),
aşa cum apare în		              aşa cum apare în
formularele elaborate de                          aplicaţia informatică
C.S.S.P.P.		                                    
------------------------------------------------------------------------------------
01 					10
02 					20
…					…
…					…
58					580
59 					590
59.1 				591
59.2 				592
60 					600
61					610
…					…
…					…
79	790